12. ฐานะการเงินและผลการดำเนินงาน

12.1 งบการเงิน

สรุปผลรายงานการตรวจสอบของผู้ตรวจสอบบัญชี ในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทฯในปี 2546, 2545 และ 2544
ผู้ตรวจสอบบัญชีไม่มีความเห็นใดๆที่เป็นเงื่อนไข
หรือข้อจำกัดในการการตรวจสอบบัญชีของบริษัทฯโดยผู้ตรวจสอบบัญชีของบริษัทฯ ได้มีความเห็นว่า
งบการเงินของบริษัทฯแสดงฐานะทางการเงิน งบแสดงผลการดำเนินงาน
งบกำไรสะสม(ขาดทุนสะสม) งบแสดงการเปลี่ยนแปลงในส่วนของผู้ถือหุ้น
และงบกระแสเงินสดสำหรับปีสิ้นสุดวันเดียวกันของ 3 ปีดังกล่าว ได้กระทำขึ้นถูกต้องตามที่ควร
และตามหลักการบัญชีที่รับรองโดยทั่วไป ซึ่งได้ถือปฏิบัติเช่นเดียวกันโดยสม่ำเสมอ อย่างไรก็ตาม

ตารางสรุปงบดุล งบกำไรขาดทุน งบกระแสเงินสดและอัตราส่วนทางการเงินที่สำคัญของ 3
ปีที่ผ่านมา

สรุปฐานะการเงินและผลการดำเนินงานของบริษัท พรีเชียส ชิพปิ้ง จำกัด (มหาชน) และบริษัทย่อย

(หน่วย : พันบาท)

  --------------------------------------------------- ----------- ------------- -------------
  รายการ                                              2546        2545          2544

  รายได้จากการเดินเรือ                                   3,796,876   3,290,904     4,010,630

  ต้นทุนการเดินเรือ                                       1,530,823   1,758,124     2,362,639

  กำไรขั้นต้น                                            2,266,053   1,532,780     1,647,991

  รายได้รวม (ไม่รวมกำไรจากอัตรแลกเปลี่ยนที่ยังไม่เกิดขึ้น)        3,829,488   3,361,993     4,056,011

  ต้นทุนรวม                                             1,999,613   2,355,746     3,019,430
  (ไม่รวมค่าเสื่อมราคาและขาดทุนจากอัตราแลกปลี่ยนที่ยังไม่เกิดขึ้น)                             

  ค่าเสื่อมราคา                                          601,965     634,971       544,048

  กำไร (ขาดทุน) จากอัตราแลกเปลี่ยนที่ยังไม่เกิดขึ้นจริง           161,037     40,396        (52,283)

  รายการพิเศษ                                          147,613     90,762        233,068

  กำไร (ขาดทุน) สุทธิ                                    1,536,560   502,434       673,318

  กำไร(ขาดทุน)สุทธิหลังการปรับปรุง *                        1,227,910   371,276       492,533

  สินทรัพย์หมุนเวียนรวม                                    1,073,536   629,295       802,327

  สินทรัพย์ถาวร (สุทธิ)                                    4,617,999   4,207,699     4,765,597

  สินทรัพย์รวม                                           5,867,920   5,103,836     5,802,968

  หนี้สินหมุนเวียนรวม                                      1,426,283   796,118       1,022,449

  เงินกู้ยืมรวม                                           3,422,350   4,024,519     4,896,588

  ส่วนของผู้ถือหุ้น                                         1,957,866   676,585       474,038

  ทุนที่ได้ชำระแล้ว                                        520,000     520,000       520,000

  มูลค่าตามบัญชีต่อหุ้น (บาท)                                3.77        1.30          0.91

  กำไร (ขาดทุน) ต่อหุ้น (บาท)                             2.95        0.97          1.29

  เงินปันผลต่อหุ้น (บาท)                                   0.50        0.00          0.00

  อัตรากำไรขั้นต้น (ร้อยละ)                                59.68       46.58         41.09

  อัตรากำไรสุทธิ (ร้อยละ) *                               32.06       11.04         12.14

  อัตราผลตอบแทนผู้ถือหุ้น (ร้อยละ)                           93.22       64.53         117.38

  อัตราผลตอบแทนจากสินทรัพย์ (ร้อยละ)                       22.38       6.81          7.88

  งบกระแสเงินสด                                                                  

  เงินสดสุทธิได้มาจากกิจกรรมดำเนินงาน                       2,196,351   1,285,400     1,328,000

  เงินสดสุทธิได้มาจาก (ใช้ไปใน) กิจกรรมลงทุน                 (922,453)   (85,500)      155,367

  เงินสดสุทธิใช้ไปในกิจกรรมจัดหาเงิน                         (697,161)   (1,157,588)   (1,477,904)

  เงินสดและรายการเทียบเท่าเงินสดเพิ่มขึ้นสุทธิ                  567,555     68,125        33,256

  เงินสดและรายการเทียบเท่าเงินสดต้นปี                       329,715     261,591       228,334

  เงินสดและรายการเทียบเท่าเงินสดปลายปี                     897,270     329,715       261,591
  --------------------------------------------------- ----------- ------------- -------------

*
ตัวเลขแสดงผลกระทบจากการไม่นับรวมผลกำไร/ขาดทุนจากอัตราแลกเปลี่ยนที่ยังไม่เกิดขึ้นจริงและรายการพิเศษ

12.2 คำอธิบายและการวิเคราะห์ฐานะการเงินและผลการดำเนินงาน ของผู้บริหาร

1.ลักษณะของตลาด 

บริษัท พรีเชียส ชิพปิ้ง จำกัด (มหาชน) (“พีเอสแอลหรือบริษัท”) ดำเนินธุรกิจหลักเป็นเจ้าของเรือและเดินเรือแบบไม่ประจำเส้นทางอยู่ในตลาดเรือเอนกประสงค์ขนาดเล็กสำหรับขนส่งสินค้าแห้งเทกองระหว่างประเทศ

จากอดีตที่ผ่านมาอุตสาหกรรมขนส่งทางทะเลนับเป็นอุตสาหกรรมที่มีวัฏจักร
โดยความผันแปรของวัฏจักรแต่ละรอบจะมีการปรับตัวลดลงของอัตราค่าระวางเรือเพื่อให้เกิดความสมดุลย์ของอุปสงค์และอุปทานอยู่ประมาณ
2-3 ปี ก่อนที่อัตราค่าเช่าและค่าระวางเรือจะเริ่มปรับตัวสูงขึ้น
ความต้องของการขนส่งสินค้าในตลาดเรือเอนกประสงค์ขนาดเล็กนั้นค่อนข้างกระจัดกระจาย
เพราะว่าประเภทของสินค้ามีหลากหลายและมีท่าเรือให้บริการจำนวนมาก อย่างไรก็ตาม
เพราะว่าในตลาดเรืออเนกประสงค์ขนาดเล็กให้บริการขนส่งสินค้าหลากหลายชนิดกว่าและสามารถขนถ่ายสินค้าที่ท่าเรือเล็กกว่าได้
ทำให้ความต้องการการขนส่งสินค้ามีความผันผวนน้อยกว่าเมื่อเทียบกับความต้องการของเรือขนาดใหญ่
ในด้านของอุปทานก็เช่นกัน เป็นอุตสาหกรรมที่มีการกระจายค่อนข้างสูง
จำนวนเรือทั้งหมดทั่วโลกของกองเรือเอนกประสงค์ขนาดเล็กนี้มีประมาณ 3,000 ลำ
และเจ้าของกองเรือรายใหญ่ที่สุดในโลกในกลุ่มเรือขนาดเล็กมีกองเรือประมาณ 60 ลำ
หรือคิดเป็นประมาณร้อยละ 2 ของส่วนแบ่งตลาด

นับจากไตรมาสสามของปี 2546เป็นต้นมา และโดยเฉพาะอย่างยิ่งในไตรมาสสุดท้าย
อัตราค่าระวางตลาดขนส่งสินค้าแห้งเทกองได้ปรับตัวสูงสุดอย่างไม่เคยมีมาก่อนอันเนื่องมาจากปัจจัยหลายประการ
แต่ปัจจัยพื้นฐานที่สำคัญนั้นมาจากปริมาณความต้องการขนส่งสินค้าเทกองและพืชผลจากประเทศจีนและจำนวนจำกัดของเรือที่ให้บริการได้
ซึ่งนำมาสู่การเพิ่มสูงขึ้นอย่างมากของอัตราค่าระวางเรือ
ตลาดขนส่งสินค้าแห้งเทกองในปัจจุบันนั้นมีอัตราการเติบโตอย่างมากส่งผลให้อัตราค่าระวางเรือได้ทำสถิติสูงสุดครั้งใหม่ในทุกบริษัทเจ้าของเรือเดินทะเลเมื่อเทียบกับตลาดขนส่ง
จากข้อเท็จจริงในด้านจำนวนเรือที่ให้บริการ
พบว่าอุปทานคือจำนวนเรือจะไม่เพิ่มขึ้นอย่างมีสาระสำคัญในช่วง 2-3 ปีข้างหน้านี้จนถึงสิ้นปี 2549
ดังนั้นจากสถานการณ์ทั้งหมดนี้บริษัทได้เข้ามาซื้อเรือมือสองเพิ่มกำลังกองเรือเพื่อบริษัทจะได้ประโยชน์จากตลาดที่ดีจะทำให้บริษัทมีผลการดำเนินงานดีด้วย
ด้วยกำลังกองเรือที่เพิ่มขึ้นบริษัทฯ จะมีโอกาสอยู่ในการทำกำไรได้อย่างดี

2.ทิศทางอุปสงค์ อุปทานของโลกสำหรับเรืออเนกประสงค์ขนาดเล็ก

[]

จากกราฟข้างต้นแสดงถึงการปลดระวางเรือในปี 2546 ยังคงดำเนินอย่างต่อเนื่องจนมีอัตราการปลดระวางใกล้เคียงกับปี 2545 แต่อัตราการปลดระวางชะลอตัวลงเมื่อใกล้สิ้นปี โดยเรือในกลุ่มขนาดเดียวกับพีเอสแอลถูกปลดระวางทั้งหมด 109 ลำ ส่งผลให้มีอัตราการลดลงสุทธิประมาณร้อยละ 3.5 ในกลุ่มกองเรือนี้ทั้งหมด การลดลงสูงสุดเกิดขึ้นในปี 2543 คือมีอัตราการลดลงสุทธิของกองเรือในกลุ่มเรือเดียวกับพีเอสแอลร้อยละ 4.5 ในกลุ่มกองเรือกลุ่มนี้ทั้งหมด ผลของการที่อัตราการปลดระวางเรือที่เพิ่มขึ้น ทำให้อัตราค่าระวางเรือได้ปรับตัวขึ้นสูงสุดทำลายสถิติ ณปลายปี 2546

[]

จากกราฟข้างต้นแสดงให้เห็นว่า สำหรับปี 2547 อุปทานของเรือใหม่มีไม่มากเหมือนในอดีตที่ผ่านมา
กล่าวคือในอีก 3 ปีข้างหน้า เรือในกลุ่มเดียวกับพีเอสแอลมีคำสั่งเรือต่อใหม่เพียงร้อยละ 3.2
เมื่อเทียบกับกองเรือในปัจจุบัน ซึ่งมีถึงร้อยละ 25.70 ที่มีอายุมากกว่า 27 ปี
ดังนั้นดูเหมือนว่าอุปทานของเรือจะมีเป็นภาพที่น่าพอใจอย่างยิ่ง

[]

จากกราฟข้างต้นแสดงให้เห็นว่า มากกว่าร้อยละ 59 ของเรือในกลุ่มเดียวกับพีเอสแอลจะมีอายุเกิน 20 ปี จึงมีการคาดการณ์ว่าอัตราการปลดระวางเรือใน 2 – 3 ปีข้างหน้าเป็นเช่นเดียวกับในอดีตที่ผ่านมา ดังนั้นอัตราการลดลงสุทธิของกองเรือจะเป็นประโยชน์ต่ออัตราค่าระวางเรือ 

[]3.รายได้ และค่าใช้จ่ายในการเดินเรือ

ต้นทุนในการเดินเรือ (Opex) คือค่าใช้จ่ายในการเดินเรือโดยเฉลี่ย (ไม่รวมค่าเสื่อมราคา)
ต่อวันต่อลำเรือ คำนวณโดยถือว่ามี 365 วันทำการในรอบปี
(กรุณาดูรายละเอียดเพิ่มเติมในหมายเหตุประกอบงบการเงินข้อ 3.7)
ซึ่งรวมถึงค่าใช้จ่ายซ่อมแซมในอู่แห้ง(dry-docking)ตัดบัญชีและค่าใช้สำหรับการตรวจเรือ(special
survey)ตัดบัญชีตามนโยบายทางบัญชี

รายได้จากการเดินเรือ คำนวณจากค่าเช่าค่าระวางเฉลี่ยต่อวันต่อลำเรือ โดยถือว่ามี 350
วันในรอบปี

จะเห็นว่ารายได้เฉลี่ยต่อวันต่อลำเรือในปี 2546 ขึ้นไปมากกว่า 7,870 เหรียญสหรัฐอเมริกา
ขณะที่ค่าใช้จ่ายในการเดินเรือโดยเฉลี่ยในปี 2546 อยู่ที่ 2,670
เหรียญสหรัฐอเมริกาต่อวันต่อลำเรือ ปัจจุบันบริษัทมีกำลังกองเรือ ณ สิ้นสุดวันที่ 31 ธันวาคม 2546
ที่ 30 ลำ มีระวางบรรทุกรวม 691,823 เดตเวทตัน ในระหว่างปี 2546 บริษัท
ได้ซื้อเรือเข้ามาเพิ่มในกองเรือ 2 ลำ ซึ่งเป็นการเพิ่มกำลังกองเรือของบริษัท
และเป็นการทำให้อายุเฉลี่ยของกองเรือให้อยู่ที่ประมาณ 16 ปี ต้นทุนการเดินเรือเฉลี่ยของบริษัท
เพิ่มขึ้นเมื่อเปรียบเทียบกับปี 2545
การเพิ่มขึ้นอย่างมากของอัตราค่าระวางเรือในช่วงครึ่งปีหลังของปี 2546
ทำให้บริษัทได้ค่าระวางเรือต่อวันต่อลำเฉลี่ยที่ 7,870 เหรียญสหรัฐอเมริกา ซึ่งเพิ่มขึ้นร้อยละ 34
เมื่อเปรียบเทียบกับปี 2545 บริษัทคาดการณ์ว่าอัตราค่าระวางที่สูงยังทรงตัวต่อไปตลอดปี 2547
และจะเพิ่มขึ้นไปอีก 1-2 ปีข้างหน้า
ข้อสมมุติฐานของบริษัทที่การคาดการณ์ว่าค่าระวางเรือจะปรับตัวสูงขึ้นและคงยังในระดับสูงมีดังนี้

-   เศรษฐกิจของประเทศจีนกำลังอยู่ในสภาวะมั่นคงและตัวเลขการนำเข้าและส่งออกที่มีอยู่ในขณะนี้น่าจะยังคงรักษาระดับเดียวกันนี้ต่อไป

-   เศรษฐกิจของประเทศสหรัฐอเมริกากำลังเติบโตและตัวเลขเศรษฐกิจจะไม่ตกเกินกว่าที่เคยเป็นหรือจะไม่เข้าสู่ภาวะเศรษฐกิจตกต่ำ

-   ราคาน้ำมันจะไม่ขึ้นสูงไปกว่า 30 ดอลล่าร์สหรัฐอเมริกาต่อบาร์เรล
    หรือหากราคาน้ำมันปรับตัวขึ้นสูงถึงระดับดังกล่าวก็จะเป็นเพียงระยะเวลาสั้นๆ เท่านั้น

-   จะไม่มีเหตุการณ์ก่อการร้ายรุนแรงที่จะส่งผลกระทบต่อการค้าของโลกอีก

4. ผลการดำเนินงานทางการเงิน

งบการเงินสกุลเงินบาทได้สอบทานโดยบริษัทสำนักงาน เอินส์ท แอนด์ ยัง จำกัด
และถูกปรับปรุงในรูปสกุลดอลล่าร์สหรัฐอเมริกาและมีการสอบทานโดยนักบัญชีอิสระ – บริษัท
เบเคอร์ ทิลลี่ เอฟ เอ เอส (ประเทศไทย) จำกัด
จากเหตุผลที่ได้อธิบายในหน้ารายงานก่อนงบการเงินปรับปรุงในรูปสกุลดอลล่าร์สหรัฐอเมริกา
(จัดเรียงใหม่เพื่อแสดงในรายงานประจำปีนี้)
บริษัทเห็นว่างบการเงินปรับปรุงในรูปสกุลดอลล่าร์สหรัฐอเมริกาจะแสดงถึงผลการดำเนินงานที่แท้จริงของบริษัทในระหว่างปีรวมถึงสินทรัพย์
หนี้สิน ส่วนของผู้ถือหุ้นในงบดุล

ตามตารางที่จะแสดงต่อไปนี้ได้สรุปผลการดำเนินงานของบริษัทสำหรับ 2 ปีที่ผ่านมา
ซึ่งตัวเลขที่แสดงนั้นได้นำมาจากงบการเงินสกุลดอลล่าร์สหรัฐอเมริกาซึ่งสอบทานและรายงานโดย
บริษัท เบเคอร์ ทิลลี่ เอฟ เอ เอส (ประเทศไทย) จำกัด (สำหรับปี 2545 สอบทานโดยบริษัท
เฟอร์เรียร์ ฮอดจ์สัน จำกัด)

  ---------------------------------- ------------------ ------------------
  สำหรับปีสิ้นสุด ณ วันที่                   31 ธ.ค. 2545       31 ธ.ค. 2546

                                     ล้านดอลลาร์สหรัฐ      ล้านดอลลาร์สหรัฐ

  งบกำไรขาดทุน                                           

  รายได้รวม                           76.82              91.39

  กำไรก่อนหักดอกเบี้ย ภาษีเงินได้           28.28              46.63
  ค่าเสื่อมราคาและค่าใช้จ่ายตัดบัญชี                             
  (EBITDA)*                                             

  ค่าเสื่อมราคา*                        18.30              17.23

  กำไรก่อนหักดอกเบี้ยและภาษี              9.98               29.40

  ดอกเบี้ยจ่าย                          4.68               6.07

  กำไรจากการดำเนินงาน                 5.30               23.33

  กำไรสุทธิ                            (0.47)             24.78

  งบดุล                                                  

  เงินลงทุน                            0.82               2.04

  เรือเดินทะเล                         290.04             305.01

  เงินสดและเทียบเท่าเงินสด               7.65               22.69

  สินทรัพย์หมุนเวียน                      14.60              27.15

  สินทรัพย์รวม                          179.41             193.93

  เงินกู้มีหลักประกัน                      72.46              86.12

  หุ้นกู้เงินบาทและหุ้นกู้ยูโร                 20.48              0.00

  หนี้สินหมุนเวียน                        9.30               12.27

  รวมหนี้สิน                            102.24             98.39

  ทุนเรือนหุ้น                           20.39              20.39

  ส่วนของผู้ถือหุ้นหรือสินทรัพย์สุทธิ            77.18              95.53

  มูลค่าตามบัญชีต่อหุ้น (ดอลล่าสหรัฐ)**       0.15               0.18

  อัตราส่วน (เท่า)                                         

  เงินกู้/ส่วนของผู้ถือหุ้น                   1.20               0.90

  หนี้สินรวม/ส่วนของผู้ถือหุ้น                1.32               1.03

  เงินกู้/EBITDA                        3.29               1.85

  อัตราส่วนความสามารถในการชำระหนี้       1.37               4.46

  EBITDA/ดอกเบี้ย                      6.04               7.68

                                                        
  ---------------------------------- ------------------ ------------------

*EBITDA
คิดหลังจากการหักค่าใช้จ่ายตัดบัญชีของค่าใช้จ่ายซ่อมแซมในอู่แห้ง(dry-docking)และค่าใช้สำหรับการตรวจเรือ
(special survey) เช่นเดียวกับปีก่อนๆ
ซึ่งค่าใช้จ่ายเหล่านี้ถูกรวมอยู่ในค่าใช้จ่ายในการเดินเรืออยู่แล้ว

** จำนวนหุ้นของทั้งสองปีคิดหลังจากแตกพาร์เป็น 1 บาทต่อหุ้น

4.1 รายได้และผลกำไร

รายได้รวมเพิ่มขึ้นจาก 76.82 ล้านเหรียญสหรัฐในปี 2545 เป็น 91.39 ล้านเหรียญสหรัฐ
ในปี2546 เนื่องจากปรับตัวเพิ่มขึ้นอย่างมากของรายได้เฉลี่ยต่อวันต่อลำเรือในปี 2546
เมื่อเปรียบเทียบกับปีก่อน
อันเป็นผมาจากการเปลี่ยนแปลงอย่างก้าวกระโดดของตลาดขนส่งสินค้าทางทะเล
ดังนั้นส่งผลให้กระแสเงินสดจากการดำเนินงานหรือกำไรก่อนหักดอกเบี้ย ภาษีเงินได้
ค่าเสื่อมราคาและค่าใช้จ่ายตัดบัญชี (EBITDA) เพิ่มขึ้นจาก 28.28 ล้านเหรียญสหรัฐสำหรับปี
2545 เป็น 46.63 ล้านเหรียญสหรัฐในปี 2546
สำหรับอัตราค่าระวางเฉลี่ยต่อวันต่อลำเรือเพิ่มขึ้นจาก 5,854 เหรียญสหรัฐ สำหรับปี 2545 เป็น
7,870 เหรียญสหรัฐสำหรับปี 2546
ในขณะเดียวกันบริษัทสามารถควบคุมต้นทุนการเดินเรือโดยต้นทุนการเดินเรือโดยเฉลี่ยต่อวันต่อลำเรือเพิ่มขึ้นเพียงเล็กน้อยจาก
2,604 เหรียญสหรัฐในปี 2545 เป็น 2,670 เหรียญสหรัฐ ในปี 2546
ทั้งหมดนี้จึงเป็นตัวชี้วัดว่ากำไรขั้นต้นในปี 2545 ได้ปรับตัวดีขึ้นในปี 2546

ในระหว่างปีค่าเสื่อมราคาลดลงตามสัดส่วนของเรือเดินทะเลที่มีอยู่
สำหรับดอกเบี้ยจ่ายได้เพิ่มขึ้นอย่างมากจาก 4.68 ล้านเหรียญสหรัฐในปี 2545 เป็น 6.07
ล้านเหรียญสหรัฐในปี 2546 เป็นผลจากการจ่ายค่าธรรมเนียมวงเงินกู้ใหม่ 100 ล้านเหรียญสหรัฐ
และดอกเบี้ยจากหุ้นกู้ที่ต้องจ่ายจนกระทั่งหุ้นกู้ถูกไถ่ถอน
เนื่องจากเงินบาทมีค่าแข็งขึ้นต่อเงินเหรียญสหรัฐ อัตราแลกเปลี่ยนในระหว่างปี
2546มีค่าต่ำลงเมื่อเปรียบเทียบกับปีก่อนเป็นผลให้การแปลหนี้สินจากเงินบาทเป็นเงินเหรียญสหรัฐ
ทำให้เกิดการขาดทุนจากอัตราแลกเปลี่ยน 163 ล้านเหรียญสหรัฐ
ซึ่งจำนวนนี้ถูกรับรู้แล้วในระหว่างปี 2546 เนื่องจากผลของกำไรขั้นต้นที่เพิ่มขึ้นในช่วงปี 2546
กำไรจากการดำเนินงานที่เพิ่มขึ้นจาก 5.30 ล้านเหรียญสหรัฐ ในปี 2545 เป็น 23.33
ล้านเหรียญสหรัฐในปี 2546 กำไรสุทธิเพิ่มจาก 0.47 ล้านเหรียญสหรัฐในปี 2545 เป็น 24.78
ล้านเหรียญสหรัฐในปี 2546 เป็นผลจากการเพิ่มสูงขึ้นของกำไรจากการดำเนินงานในปี 2546
ที่มากกว่าปี 2545

2.  สินทรัพย์ หนี้สินและส่วนของผู้ถือหุ้น

-   เงินลงทุน

ตารางข้างล่างนี้เป็นการสรุปสถานภาพการลงทุนทั้งหมดในโครงการร่วมทุนในงบการเงินณ วันที่ 31
ธันวาคม 2546 (ตัวเลขเป็น ดอลลาร์สหรัฐ)

[]

* Equity adjustment หมายถึงการการปรับปรุง( + / - ) ตามวิธีส่วนได้เสีย

** Advance หมายถึง เงินลงทุนที่จ่ายไปเพื่อเป็น “หุ้นทุน”
ที่อาจจะอยู่ในระหว่างการออกใบหุ้นหรือได้รับหลังจากวันที่ 31 ธันวาคม 2546 และแสดงไว้ภายใต้
“สินทรัพย์หมุนเวียนอื่นๆ”

*** ค่าเผื่อสำหรับเงินลงทุนแสดงรายการในรูปของค่าเผื่อผลขาดทุนในเงินลงทุน(Provision
for possible loss on other investments)
ส่วนค่าเผื่อในเรื่องอื่นๆแสดงรายการในรูปของหนี้สูญและค่าเผื่อหนี้สงสัยจะสูญ (Bad debts and
allowance for doubtful accounts)

**** เงินลงทุนในGeepee Bulk Handlers Private Limited ประเทศอินเดีย (GPBH)
ไม่รวมอยู่ในส่วนของเงินลงทุนในงบการเงินรวมของบริษัทเนื่องจากได้ถูกตัดออกในการทำงบการเงินรวม

ในระหว่างปี 2546 บริษัท ได้ลงทุน 1.22 ล้านเหรียญสหรัฐ ในบริษัท อินเตอร์เนชั่นแนล ซีพอร์ต
(ฮัลเดีย) ซึ่งเป็นโครงการร่วมทุนที่มีความรุดหน้าไปเป็นอย่างดี
การก่อสร้างท่าเรือนี้เสร็จสมบูรณ์เมื่อวันที่ 7 ธันวาคม 2546
และก็ได้เริ่มเปิดการดำเนินการทางธุรกิจแล้วเมื่อวันที่ 15 มกราคม 2547
โดยมีพิธีเปิดอย่างเป็นทางการเมื่อวันที่ 23 กุมภาพันธ์ 2547
โดยรัฐมนตรีว่าการกระทรวงการขนส่งทางเรือของประเทศอินเดีย ในระหว่างปี 2546 บริษัท
ไม่ได้ตั้งค่าเผื่อผลขาดทุนในเงินลงทุน เนื่องจากโครงการลงทุนทั้งหมดที่มีอยู่ยังมีมูลค่าที่ดีอยู่

-   สินทรัพย์หมุนเวียน

สินทรัพย์หมุนเวียนสิ้นสุดวันที่ 31 ธันวาคม 2546 เพิ่มขึ้นเมื่อเปรียบเทียบกับปี 2545
เนื่องจากการเพิ่มขึ้นของเงินสดและรายการเทียบเท่าเงินสดอันเป็นผลมาจากธุรกิจที่ดีขึ้นและการได้รับชำระคืนของหนี้สูญ
ลูกหนี้สุทธิลดลง 1.52 ล้านเหรียญสหรัฐ เมื่อเปรียบเทียบกับปีก่อน
ลูกหนี้ประกอบด้วยเงินที่ต้องได้รับจากตัวแทน
ผู้เช่าเรือทั้งหลายและรายได้ค้างรับจากการเดินเรือแบบเป็นรายเที่ยวที่จบสิ้นแล้ว
โดยธรรมเนียมปฏิบัติทั่วไปในธุรกิจการขนส่งสินค้าทางทะเล
บริษัทจะเรียกเก็บค่าขนส่งจากลูกค้าล่วงหน้าเป็นจำนวนร้อยละ 95
ของค่าระวางในกรณีที่เป็นการให้บริการเช่าเป็นรายเที่ยว (Voyage Charter)
และจะเรียกเก็บค่าเช่าจากลูกค้าล่วงหน้าทุก 15 วัน ในกรณีที่เป็นการให้เช่าเป็นระยะเวลา
(Time Charter) ดังนั้นจะไม่มีปัญหาใดๆจากการติดตามหนี้

-   สินทรัพย์ถาวร

สินทรัพย์ถาวรเพิ่มขึ้นจากปีที่ผ่านมา ซึ่งมีผลมาจากการซื้อเรือ 2 ลำ ปี 2546
สินทรัพย์รวมเพิ่มขึ้นตามการเพิ่มขึ้นของสินทรัพย์ถาวร ณ วันที่ 31 ธันวาคม 2546
ปัจจุบันบริษัทมีกองเรือทั้งสิ้นจำนวน 30 ลำ
ซึ่งรายละเอียดได้แสดงไว้ภายใต้หัวข้อกำลังกองเรือในรายงานประจำปีนี้
เรือของบริษัทอยู่ในสภาพดีเนื่องจากมีการบำรุงรักษาอย่างต่อเนื่องเพื่อให้เรือมีมาตราฐานสูงสุดเท่าที่จะทำได้

-   หนี้สินรวม

เงินกู้มีหลักประกันของบริษัทเพิ่มขึ้นจาก 72.46 ล้านเหรียญสหรัฐในปี2545
เป็น86.12ล้านเหรียญสหรัฐในปี2546
ในขณะที่หนี้ไม่มีหลักประกันทั้งหมดของบริษัทถูกไถ่ถอนแล้วทั้งหมด ในระหว่างปี 2546 บริษัท
ได้รับวงเงินสินเชื่อใหม่จำนวน 100 ล้านเหรียณสหรัฐ กับธนาคารกรุงไทย จำกัด (มหาชน)
ซึ่งจำนวน 63.60 ล้านเหรียญสหรัฐ จากวงเงินสินเชื่อนี้ใช้ไปเพื่อการจ่ายคืนหนี้มีหลักประกันเดิม
และอีก 15.55 ล้านเหรียญสหรัฐ ใช้ไปเพื่อซื้อเรือ 2 ลำ และจำนวน 6.10 ล้านเหรียญสหรัฐ
ใช้ไปเพื่อซื้อคืนหุ้นกู้เงินบาท ทั้งหมดนี้ส่งผลให้หนี้สินรวมลดลงจาก 102.24 ล้านเหรียญสหรัฐ ในปี
2545 เหลือ 98.39 ล้านเหรียญสหรัฐ ณ สิ้นปี 2546

-   ส่วนของผู้ถือหุ้น

บริษัทมีผลจากกำไรสุทธิจำนวน 24.78 ล้านเหรียญสหรัฐ บริษัทได้จ่ายเงินปันผลระหว่างกาลจำนวน
6.52 ล้านเหรียญสหรัฐ (0.50 บาทต่อหุ้น) ในระหว่างปี 2546
ผลต่างจากการแปลงค่างบการเงินและส่วนได้เสียของผู้ถือหุ้นส่วนน้อยเพิ่มขึ้นจำนวน 0.09
ล้านเหรียญสหรัฐ ทำให้ส่วนของผู้ถือหุ้นมาอยู่ที่ 95.53 ล้านเหรียญสหรัฐ ณ สิ้นปี 2546 ซึ่งเพิ่มขึ้น
18.35 ล้านเหรียญสหรัฐ เมื่อเปรียบเทียบกับเมื่อปีก่อน

ผลของการเพิ่มขึ้นในส่วนของผู้ถือหุ้นตามที่กล่าวข้างต้นทำให้มูลค่าสุทธิตามบัญชีต่อหุ้นเพิ่มขึ้นจาก
0.15 เหรียญสหรัฐต่อหุ้น ณ สิ้นปี 2545 เป็น 0.18 เหรียญสหรัฐ ต่อหุ้น ณ สิ้นปี 2546

4.3 ความสามารถในการก่อหนี้(Leverage) สภาพคล่อง(Liquidity)
และความสามารถในการชำระหนี้ (Coverage)

-   ความเสี่ยงด้านสินเชื่อของบริษัทเป็นไปในทางที่ดีขึ้นตั้งแต่มีการปรับโครงสร้างหนี้ในปี 2543
    และจากการสถานะการณ์ที่ดีขึ้นจากการได้วงเงินสินเชื่อจำนวน 100 ล้านเหรียญสหรัฐ
    จากธนาคาร กรุงไทย จำกัด (มหาชน) บริษัทได้จ่ายคืนเงินกู้ ไถ่ถอนหุ้นกู้
    ทำให้กำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    เพิ่มขึ้นเนื่องจากอัตรากำไรขั้นต้นที่เพิ่มขึ้นในระหว่างปี 2546 ดังนั้นอัตราส่วนการก่อหนี้
    Leverage Ratio ดีขึ้น เห็นได้จากการลดลงของอัตราส่วน Total
    Liabilities/Tangible Networth และ Funded Debt/EBITDA ณ วันที่ 31 ธันวาคม
    2546 ระดับหนี้สินของบริษัทมีเพียง 1.85 เท่า ของกำไรก่อนหักค่าเสื่อมราคา ดอกเบี้ย
    ภาษีและค่าใช้จ่ายตัดบัญชี (EBITDA) ภาพรวมหนี้ของบริษัท
    (อัตราส่วนหนี้สินรวมต่อสินทรัพย์สุทธิ)นั้นอยู่ในเกณฑ์ดีมากที่ 1.03 เท่า
    ซึ่งปรับตัวดีขึ้นจากที่มากกว่า 1.32 เท่า ณ วันที่ 31 ธันวาคม 2545 และได้อยู่ต่ำกว่าระดับ
    2 เท่า ซึ่งเป็นระดับสูงสุดที่กำหนดไว้ในเงื่อนไขข้อบังคับทางการเงิน

-   ความสามารถในการชำระหนี้ของบริษัทในระหว่างปี 2546 อยู่ที่ 4.46 ซึ่งก็อยู่ในระดับที่ดีกว่า
    1 เท่า ซึ่งกำหนดไว้ในเงื่อนไขข้อบังคับทางการเงิน
    อัตราสัดส่วนของกำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    ต่อดอกเบี้ย ปรับตัวดีขึ้นตั้งแต่ปี 2543 ณ วันที่ 31 ธันวาคม 2546 อยู่ที่ 7.68 เท่า
    อัตราส่วนทั้งสองดังกล่าวแสดงให้เห็นถึงความสามารถอันแข็งแกร่งต่อการชำระหนี้สินที่มีอยู่ปัจจุบันหรือในทางตรงข้ามคือความสามารถในการจัดหาเงินกู้ที่มากขึ้นเพื่อนำมาปรับเปลี่ยนกำลังกองเรือ

5. วงเงินสินเชื่อใหม่จากธนาคาร กรุงไทย จำกัด (มหาชน)

5.1 วงเงินสินเชื่อ 100 ล้านเหรียญสหรัฐ

เมื่อวันที่ 16 มิถุนายน 2546 บริษัท ได้ลงนามเซ็นสัญญากับธนาคารกรุงไทย จำกัด (มหาชน)
เพื่อรับวงเงินสินเชื่อจำนวน 100 ล้านเหรียณสหรัฐ ข้อกำหนดและเงื่อนไขหลักๆของสินเชื่อดังกล่าว
มีดังนี้

-   วงเงินจำนวน 65 ล้านเหรียญสหรัฐ พร้อมสำหรับการเบิกถอนถึงเดือนมิถุนายน 2547
    ในรูปแบบ Tranche A เพื่อจุดประสงค์การจ่ายคืนเงินกู้มีหลักประกันเดิม
    ซึ่งบริษัทได้เบิกถอนมาจำนวน 63.60 ล้านเหรียญสหรัฐ และในรูปแบบ Tranche B
    สามารถเบิกถอนได้ถึงปลายปี 2548 วงเงิน 35
    ล้านเหรียญสหรัฐเพื่อการซื้อเรือทั้งเรือใหม่และเรือมือสองหรือเพื่อไถ่ถอนหุ้นกู้คืน ซึ่งณ 31
    ธันวาคม 2546 บริษัทได้เบิกถอนไป จำนวน 21.65 ล้านเหรียญสหรัฐ

-   เงินกู้จะต้องชำระคืนในเวลา 7.5 ปี โดยการชำระเป็นงวดทุกไตรมาส
    โดยมีระยะเวลาปลอดการชำระเงินในปีแรก ดังนั้นการชำระคืนเงินกู้จะเริ่มในวันที่ 30
    กันยายน 2546

-   อัตราดอกเบี้ยเงินกู้อยู่ที่ USD LIBOR(ราย 3 เดือน) บวกด้วยส่วนเพิ่มคงที่

-   หลักประกันของเงินกู้คือให้การจำนองเรือ (เป็นเรือที่มีอยู่ทั้งหมดและเรือแต่ละลำที่จะซื้อ)
    และคอนโดมีเนียม 28 ห้องชุดที่เป็นบริษัทย่อยเป็นเจ้าของ
    และการจำนำหุ้นของบริษัทย่อยที่เป็นเจ้าของเรือและคอนโดมีเนียม
    สัญญาโอนสิทธิในผู้รับผลประโยชน์การประกันภัยในเรือและห้องชุด

-   ข้อบังคับทางการเงินให้คำนวณจากงบการเงินรวมปรับปรุงในรูปสกุลดอลล่าร์สหรัฐ
    ตามที่ได้แยกรายการต่างหาก (อ้างถึงรายการ 5.2 ข้างท้ายนี้)

5.2 ข้อบังคับทางการเงินและข้อบังคับอื่นๆ

ข้อบังคับด้านล่างนี้เป็นข้อบังคับที่กำหนดโดยธนาคารกรุงไทย จำกัด (มหาชน)
ที่บริษัทจะต้องปฎิบัติตลอดถ้ายังมีวงเงินสินเชื่อจากธนาคารและพิจารณาจากงบการเงินรวมปรับปรุงในรูปสกุลดอลล่าร์สหรัฐเพื่อคงสถานะทางการเงินของบริษัทฯไว้ในระดับที่ยอมรับได้ในระหว่างการเป็นลูกหนี้

ข้อบังคับทางการเงิน 

+-----------------------+--------------+--------------+---------------+
| ข้อบังคับ                | อัตราส        | ช่วง          | ปฏิบัติตามหรือไม่  |
|                       | ัดส่วนที่ต้องปฎิบัติ | เวลาการทดสอบ |               |
+-----------------------+--------------+--------------+---------------+
| คว                    | 1 เท่า        | รอบ 4 ไตรมาส | ใช่            |
| ามสามารถในการชำระหนี้สิน |              |              |               |
|                       |              |              |               |
| (Debt Service)        |              |              |               |
+-----------------------+--------------+--------------+---------------+
| สภาพคล่อง (Liquidity   | 100,000      | รายไตรมาส    | ใช่            |
| Reserve)              | เหรีย         |              |               |
|                       | ญสหรัฐต่อลำเรือ |              |               |
+-----------------------+--------------+--------------+---------------+
| หนี้สินต่อทุน(Debt /       | 2.00 เท่า     | รายไตรมาส    | ใช่            |
| Equity)               |              |              |               |
+-----------------------+--------------+--------------+---------------+

บริษัทต้องทดสอบข้อบังคับทางการเงินดังกล่าวข้างต้น
และต้องนำส่งใบรับรองการปฎิบัติตามให้เจ้าหนี้เป็นรายไตรมาส

ข้อบังคับอื่นๆ ที่ไม่เกี่ยวกับด้านการเงิน

สืบเนื่องจากผลของการคืนหนี้เงินกู้มีหลักประกันเดิมที่มาจากการปรับโครงสร้างหนี้ และการไถ่ถอนหุ้นกู้ บริษัทไม่มีข้อจำกัดใดๆต่อหลักประกันที่ไม่เกี่ยวกับด้านการเงินอีกต่อไป ดังนั้นนับแต่นี้ไปบริษัทได้เริ่มแผนการขยายกองเรือและสามารถได้จ่ายเงินปันผลระหว่างกาลในจำนวน 0.50 บาทต่อหุ้น ในปี 2546

6. การวิเคราะห์งบการเงินรวมเงินบาทที่ตรวจสอบแล้ว

6.1 การวิเคราะห์งบกำไรขาดทุน 

-   ในระหว่างปี2546 รายได้จากการเดินเรือเพิ่มขึ้นประมาณร้อยละ 15
    เมื่อเปรียบเทียบกับปีที่ผ่านมา
    แม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    และที่สำคัญจำนวนวันในการเดินเรือในปี 2546 ลดลงเมื่อเปรียบเทียบกับปีที่ผ่านมา
    แต่ก็เป็นที่สังเกตได้ว่ามีการปรับตัวเพิ่มขึ้นอย่างชัดเจนของรายได้ต่อวันต่อลำเรือในปี 2546
    เมื่อเปรียบเทียบกับปีที่ผ่านมา อันเป็นผลมาจากภาวะขาขึ้นของตลาดขนส่งสินค้าทางทะเล

-   ในระหว่างปี 2546 ค่าใช้จ่ายในการเดินเรือลดลงประมาณร้อยละ7
    เมื่อเปรียบเทียบกับปีที่ผ่านมา
    ทั้งนี้เนื่องจากอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    และจำนวนวันในการเดินเรือในปี2546 ลดลงเมื่อเปรียบเทียบกับปีที่ผ่านมา โดยภาพรวม
    บริษัทประสบความสำเร็จในการรักษาระดับต้นทุนการเดินเรือ
    โดยเพิ่มขึ้นจากปีที่ผ่านมาเพียงร้อยละ 2 เท่านั้น

-   ในระหว่างปี 2546 ต้นทุนในการเดินเรือรวมลดลงประมาณร้อยละ 13 เมื่อเทียบกับปีที่ผ่านมา
    เนื่องจากอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อยและจำนวนวันในการเดินเรือในปี
    2546 ลดลงเมื่อเปรียบเทียบกับปีที่ผ่านมา
    การลดลงส่วนใหญ่มาจากการลดลงของค่าใช้จ่ายท่าเรือและค่าน้ำมันเชื้อเพลิงของเรือ
    ซึ่งเป็นผลมาจากการมีธุรกิจประเภทรายเที่ยว (voyage charter)ลดลงประมาณร้อยละ 15
    เมื่อเทียบกับปีที่ผ่านมา

-   กำไรขั้นต้นในปี 2545 เพิ่มขึ้นร้อยละ 48 เมื่อเปรียบเทียบกับปีที่ผ่านมา
    แม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    และที่สำคัญจำนวนวันในการเดินเรือในปี 2546 ลดลงเมื่อเปรียบเทียบกับปีที่ผ่านมา
    แต่ก็เป็นที่สังเกตได้ว่ากำไรขั้นต้นได้เพิ่มสูงขึ้นถึงร้อยละ 60 จากร้อยละ 47
    เมื่อเปรียบเทียบกับปีที่ผ่านมา อันเป็นผลมาจากภาวะขาขึ้นของตลาดขนส่งสินค้าทางทะเล

-   จากผลของการเพิ่มขึ้นของรายได้จากการเดินเรือ รายได้รวมระหว่างปี 2546
    นั้นเพิ่มสูงขึ้นเมื่อเทียบกับปีก่อน

-   ต้นทุนรวม (ไม่รวมค่าเสื่อมราคา)ในปี 2546 ลดลงเมื่อเปรียบเทียบกับปีที่ผ่านมา
    มีสาเหตุหลักมาจากการลดลงของต้นทุนการเดินเรือ
    และไม่มีการบันทึกค่าเผื่อผลขาดทุนจากเงินลงทุนและภาระค้ำประกันจ่าย ในระหว่างปีก่อน

-   ในระหว่างปี 2546 บริษัทฯซื้อเรือ 2 ลำ ทำให้ขนาดกองเรือของบริษัทฯ ณ สิ้นสุดปีกลายเป็น
    30 ลำ จาก 28 ลำ เมื่อปีก่อน ขนาดกองเรือเฉลี่ยของปี 2546 คือ 29 ลำ
    โดยสืบเนื่องมาจากการปลดระวางเรือออกไป 3 ลำ ในปี 2545 ขนาดกองเรือเมื่อสิ้นสุดปีคือ
    28 ลำ จาก 31 ลำ ดังนั้นขนาดกองเรือเฉลี่ยในปี 2545 คือ 29.5 ลำ
    ทั้งนี้เนื่องจากการลดลงของขนาดกองเรือเฉลี่ย และการคิดค่าเสื่อมราคาที่ลดลงกว่าปีก่อน

-   เนื่องจากค่าเงินบาทแข็งขึ้นเมื่อเทียบกับเงินสกุลดอลล่าร์สหรัฐอเมริกา อัตราแลกเปลี่ยนณ
    วันที่ 31 ธันวาคม 2546 จึงต่ำกว่าอัตราแลกเปลี่ยนเมื่อปีก่อน
    เป็นผลให้การบันทึกหนี้สินสกุลเงินดอลล่าร์สหรัฐเป็นเงินบาทเกิดผลกำไรจากอัตราแลกเปลี่ยนจำนวน
    184.19 ล้านบาทซึ่งเป็นผลกำไรจากอัตราแลกเปลี่ยนที่เกิดขึ้นจริง 23.15 ล้านบาท
    ส่วนที่เหลือจำนวน 161.04 ล้านบาทเป็นผลกำไรจากอัตราแลกเปลี่ยนที่ยังไม่เกิดขึ้นจริง

-   ในระหว่างปี 2546 หุ้นกู้ได้ถูกซื้อคืนในราคาต่ำกว่าราคาหน้าตั๋ว ทำให้เกิดผลกำไรจำนวน
    147.61 ล้านบาท ซึ่งได้แสดงเป็นรายการพิเศษในงบกำไรขาดทุน

-   สำหรับปี 2546 บริษัทมีกำไรสุทธิหลังจากรายการพิเศษทั้งสิ้น 1,539.56 ล้านบาท
    เมื่อเปรียบเทียบกับปีที่ผ่านมาจำนวน 502.43 ล้านบาท สาเหตุหลักมาจากผลกำไรสุทธิที่สูงขึ้น
    อันมาจากกำไรขั้นต้นที่เพิ่มขึ้นซึ่งมาจากรายได้ต่อวันต่อลำเรือโดยเฉลี่ยเพิ่มขึ้นเมื่อเปรียบเทีนบกับปีก่อน
    เหตุผลอื่นๆคือกำไรที่เพิ่มขึ้นมาจากการไถ่ถอนหุ้นกู้ (เพิ่มขึ้น 56.85
    ล้านบาทเมื่อเทียบกับปีที่แล้ว)
    และไม่มีการบันทึกค่าเผื่อผลขาดทุนจากเงินลงทุนและภาระค้ำประกันจ่ายในระหว่างปี

การวิเคราะห์งบดุล

-   สินทรัพย์หมุนเวียนณ วันที่ 31 ธันวาคม 2546 เพิ่มขึ้นจำนวน 444.24 ล้านบาท
    เมื่อเปรียบเทียบกับปีที่ผ่านมา
    มีสาเหตุหลักจากการเพิ่มขึ้นของเงินสดและและรายการเทียบเท่าเงินสด
    อันเป็นผลมาจากธุรกิจที่ดีขึ้น
    มีหนี้สูญได้รับคืนและลูกหนี้สุทธืที่เป็นส่วนหนึ่งของสินทรัพย์หมุนเวียนลดลง 71.83 ล้านบาท
    เมื่อเปรียบเทียบกับปีก่อน บริษัทมีสภาพคล่องตลอดปี 2546
    ด้วยการดำรงเงินสดที่เพียงพอและคาดว่าจะรักษาสถานภาพดังกล่าวให้มีอยู่ต่อไป

-   สินทรัพย์ถาวรของบริษัทเพิ่มขึ้นจากปีก่อนเนื่องจากการเพิ่มขึ้นของเรือจำนวน 2 ลำ
    สินทรัพย์รวมเพิ่มขึ้นเป็นผลจากสินทรัพย์ถาวรและสินทรัพย์หมุนเวียนเพิ่มขึ้น

-   หนี้สินหมุนเวียนเพิ่นขึ้น 630.17 ล้านบาทเมื่อเปรียบเทียบกับปีก่อน
    เนื่องจากการเพิ่มขึ้นของเงินกู้ระยะยาวที่ถึงกำหนดชำระภายใน 1 ปีเพิ่มขึ้น

-   เงินกู้รวมลดลง 602.17 ล้านบาท
    เมื่อเปรียบเทียบกับปีก่อนเนื่องจากการไถ่ถอนหุ้นกู้ที่เหลืออยู่ทั้งหมด
    จากการเบิกถอนวงเงินกู้ใหม่เพื่อการซื้อเรือ 2 ลำ จึงทำให้หนี้มีหลักประกันเพิ่มขึ้น ณ วันที่
    31 ธันวาคม 2546 เมื่อเปรียบเทียบกับ ณ วันที่ 31 ธันวาคม 2545
    ทั้งนี้เป็นผลให้สัดส่วนของเงินกู้ระยะยาวเพิ่มขึ้นในฐานะเงินกู้มีหลักประกันที่มาแทนที่หุ้นกู้ที่ยังไม่ครบกำหนดการชำระคืนในปีหน้า
    ณ สิ้นปี 2546

-   บริษัทฯมีผลจากกำไรสุทธิจำนวน 1,536.56 ล้านบาท
    และได้จ่ายเงินปันผลระหว่างกาลจำนวน 260 ล้านบาท และการเพิ่มขึ้นจำนวน 4.72
    ล้านบาทในผลต่างจากการแปลงค่างบการเงินและส่วนได้เสียของผู้ถือหุ้นส่วนน้อยในระหว่างปี
    ทำให้ส่วนของผู้ถือหุ้นอยู่ที่ 1,957.87 ล้านบาท ซึ่งเพิ่มขึ้น 1,281.28 ล้านบาท
    เมื่อเปรียบเทียบกับเมื่อปีก่อน

6.3 การวิเคราะห์กระแสเงินสด

-   ในระหว่างปี2546 บริษัทมีกระแสเงินสดจากการดำเนินงาน จำนวน 1,998.60 ล้านบาท
    ซึ่งเพิ่มขึ้นร้อยละ57 เมื่อเปรียบเทียบกับกระแสเงินสดจากการดำเนินงานของปีที่ผ่านมา
    เนื่องจากกำไรขั้นต้นเพิ่มขึ้นตามที่ได้อธิบายข้างต้น

-   หลังจากรายการปรับปรุงการเปลี่ยนแปลงของเงินทุนหมุนเวียน บริษัทคงเหลือเงินสดจำนวน
    2,196 ล้านบาทไว้สำหรับใช้ในกิจกรรมลงทุนและกิจกรรมทางการเงิน

-   ในระหว่างปี บริษัทมีกระแสเงินสดจ่ายออกเพื่อการซื้อเรือเดินทะเล 2 ลำ
    และค่าใช้จ่ายเพื่อการซ่อมอู่แห้งและการตรวจเรือ จำนวน 792.90 ล้านบาท
    และหลังจากการปรับปรุงรายการอื่นๆบริษัทมีกระแสเงินสดสุทธิสำหรับกิจกรรมลงทุนจำนวน
    922.45 ล้านบาท

-   ในระหว่างปี มีการจ่ายชำระคืนเงินกู้ระยะยาวที่มีหลักประกันจำนวน 3,103 ล้านบาท
    และมีการเบิกเงินกู้วงเงินใหม่ จำนวน 3,553 ล้านบาทเข้ามาแทน
    นอกจากนั้นได้ไถ่ถอนหุ้นกู้ทั้หมดจำนวน 739 ล้านบาท

-   ตามที่ได้กล่าวข้างต้น
    ขณะที่การขยายตัวของตลาดเรือขนส่งสินค้าทางทะเลที่เพิ่มสูงขึ้นได้ส่งผลต่อการเพิ่มขึ้นของกำไรขั้นต้นของบริษัท
    การบริหารเงินทุนหมุนเวียนที่มีประสิทธิภาพทำให้บริษัทสามารถไถ่ถอนหุ้นกู้ได้และมีเงินสดเพียงพอโดยไม่มีปัญหาสภาพคล่องแต่อย่างใด